എന്ജിനീയറിങ് അക്രഡിറ്റേഷന് മേധാവിയുമായി അംബാസഡര് ചര്ച്ച നടത്തി കുവൈത്ത് സിറ്റി: നാഷനല് ബ്യൂറോ ഫോര് അക്കാദമിക് അക്രഡിറ്റേഷന് ആന്ഡ് എജുക്കേഷന് ക്വാളിറ്റി അഷ്വറന്സ് ഡയറക്ടര് ജനറല് ഡോ. ഹമദ് അബ്ദുല് വഹാബ് അല് ഇദ്വാനിയുമായി ഇന്ത്യന് അംബാസഡര് സിബി ജോര്ജ് ചര്ച്ച നടത്തി. എന്ജിനീയര്മാരുടെ സര്ട്ടിഫിക്കറ്റ് അക്രഡിറ്റേഷനുമായി ബന്ധപ്പെട്ട വിഷയങ്ങളാണ് പ്രധാനമായും ചര്ച്ചയായത്. എന്ജിനീയര്മാര്ക്ക് ഇഖാമ പുതുക്കി നല്കണമെങ്കില് എന്ജിനീയേഴ്സ് സൊസൈറ്റിയുടെ എന്.ഒ.സി വേണമെന്ന് മാന്പവര് അതോറിറ്റി നിബന്ധന വെച്ചിട്ടുണ്ട്. കുവൈത്ത് സര്ക്കാറിെന്റ അക്രഡിറ്റേഷനുള്ള സ്ഥാപനങ്ങളില്നിന്ന് പഠിച്ചിറങ്ങിയവര്ക്കു മാത്രമേ എന്.ഒ.സി നല്കൂ എന്നാണ് സൊസൈറ്റിയുടെ നിലപാട്. നിരവധി എന്ജിനീയര്മാര്ക്ക് ഇതുമൂലം തസ്തിക മാറ്റി വിസ അടിക്കേണ്ടി വന്നു. ഇന്ത്യയില് എന്.ബി.എ അക്രഡിറ്റേഷനുള്ള സ്ഥാപനങ്ങളെ മാത്രമേ കുവൈത്ത് അംഗീകരിക്കുന്നുള്ളൂ. എന്.ബി.എ അക്രഡിറ്റേഷന് ഇല്ലാത്ത കോളജുകളില്നിന്ന് പഠിച്ചിറങ്ങിയവര്ക്കാണ് എന്.ഒ.സി നിഷേധിക്കപ്പെടുന്നത്.